SETปิดเช้าวูบ15จุด ตาม”ดาวโจนส์” ดิ่งหนัก400จุด รับปัจจัยลบหลายด้าน แวลู่ต่ำกว่า2หมื่นลบ.
SETปิดเช้าวูบ15จุด ตาม"ดาวโจนส์" ดิ่งหนัก400จุด รับปัจจัยลบหลายด้าน แวลู่ต่ำกว่า2หมื่นลบ. โดยดัชนีปิดเช้านี้ที่ระดับ 1,621.64 จุด ลดลง 14.84 จุด หรือ 0.91% มูลค่าการซื้อขาย 1.67 หมื่นลบ.
20 พ.ย. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (20 พ.ย.61) ที่ระดับ 1,621.64 จุด ลดลง 14.84 จุด หรือ 0.91% มูลค่าการซื้อขาย 1.67 หมื่นลบ. ขณะที่ดัชนีดาวโจนส์นิวยอร์กปิดวานนี้ (19 พ.ย.) ที่ระดับ 25,017.44 จุด ลบ 395.78 จุด หรือ 1.56%
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย) เปิดเผยว่า ตลาดเช้านี้อ่อนตัวลงรับแรงกดันจากปัจจัยภายนอกที่ Sentiment ตลาดต่างประเทศเป็นลบชัดเจนจากความไม่แน่นอนทั้งเรื่องอังกฤษจะออกจากสมาชิกสหภาพยุโรป (Brexit) ปัญหางบประมาณอิตาลี และ สงครามการค้าระหว่างจีนและสหรัฐ รวมทั้งตลาดหุ้นสหรัฐฯที่ปรับตัวลงมามาก โดยกลุ่มเทคโนโลยีกดดันตลาด และตัวเลขอัตราการขยายตัวทางเศรษฐกิจ (จีดีพี) ของไทยในไตรมาส 3/61 ออกมาต่ำกว่าคาด ขณะที่ยังไม่มีปัจจัยบวกใหม่ๆ เข้ามา
อย่างไรก็ตาม ต้องจับตาการกลับเข้ามาซื้อของนักลงทุนต่างประเทศ โดย 2-3 วันที่ผ่านมาเข้าซื้อบ้างแล้วแต่ยังไม่มาก และภาพการเมืองยังไม่ชัดเจน ฉะนั้น ในช่วงนี้ตลาดหุ้นไทยจึงผันผวนไปตามปัจจัยภายนอก
ทั้งนี้ คาดตลาดหุ้นในช่วงบ่ายยังซึมตัวต่อ ให้แนวรับไว้ที่ 1,620 จุด แนวต้านให้ไว้ที่ 1,635-1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK   มูลค่าการซื้อขาย 1,046.39 ล้านบาท ปิดที่ 192.50 บาท  ลดลง 4 บาท
SCB มูลค่าการซื้อขาย 750.22 ล้านบาท ปิดที่ 133.50 บาท  ลดลง 3 บาท
BBL   มูลค่าการซื้อขาย 648.54 ล้านบาท ปิดที่ 203 บาท  ลดลง 3 บาท
PTT  มูลค่าการซื้อขาย 647.75 ล้านบาท ปิดที่ 48.50 บาท ลดลง 0.25 บาท
ADVANC มูลค่าการซื้อขาย 611.18 ล้านบาท ปิดที่ 177.50 บาท  ลดลง 3 บาท